[Universal Declaration of Human Rights] 

Yaqqa yumbay nasyungunami kach'anllapa kamachikuqningunata suq atun 
kunsijuman, chaypi parlanambaqllapa pax kunapura. Chay atun kunsijuqami 
shutin "Tandadu Nasyunguna" ("Naciones Unidas"). Chay Tandadu 
Nasyungunapa awturidarninguna allita yuyashpa kay leykunata rurashqallapa. 
Ama qonqananchiqllapa chay shumaq ley kunatami, kanaqa rurashqallapana 
kanchiq kichwapipis. 

PUNTATA 

Yumbay runakuna warmikunda day pachapi tiyaqkunami runakuna kanchiqllapa. 

Runa masikuna kashpa, ayllukunashina shumaqta tiyashun, ama 

pinchinakushpachu. Ancha baliqkuna kashpa dirichuyuq kanchiq may 

munashqanchiqpi allita tiyananchiq, munashqanchiqpi trabajananchiq. 

Dirichuyuqmi kanchiq allin tinntiyuq, allin juyisniyuq kananchiqpaq. Manam 

allichu pwidiqkuna qesachanambaq wakin runa masindaqa. ashwanmi atumbis, 

takshapis ima layapis kashpa, shumaqta atinchiqllapa kawsayta. 

Chayshina kaptimbis, wakin wapu runakunaq runa masinda qesachashpa, ancha 

maqashpa waqachishqallapa. Manam shonqonllapapiqa yuyashqallapachu 

"paxkunapismi noqashinalla dirichuyuq", nishpaqa. Amana chayshinachu 

tukunqallapa. 

Kaytam ninillapa yumbay runakunata: 

Aku shumaqta tiyaq, ama pitapis manchashpachu. Krisyishun munashqanchiqpi. 

Parlashun kriyishqanchiqta. 

Yumbay llaqtakunapi allin leykunata ruranqallapa atinambaqllapa akrayta 

munashqanllapa kamachikuqningunata. Chayshina ruraptinllapami, leyningunata 

allita kasushpaqa, mananam maqanakunqallapachu. 

Munanillapapismi yanapayta yumbay nasyungunata, shumaqta tiyanambaqllapa 

paykunapura, ama wanchinakushpachu. 



Kaytapis yuyashun: yumbay nasyunninchiqkunapi rurashqallapa leykunata 
yach'ananchipaq ollqopis, warmipis dirichuyuq nishpa. Pullapam bidanqa ancha 
balin. Chaymi nasyunninchiqkunapi ancha trabajanchiq shumaqta runakuna 
tiyanambaqllapa. Yanapanchiqpismi llaqta masinchiqkunata, dirichuyuq 
kanambaqllapa. Kay Tandadu Nasyungunapa Atun Kunsijunmi kashpallapa 
"runapa chay dirichunguna ancha balin" nishpa, kay diklarasyunda iskibrinillapa, 
tukuy wata liyishpa, animakananchiqpaq, ama qonqananchiqpaq, 
yach'achinanchiqpaq tukuy nasyunninchiqkunapa llaqtangunapi. 

1. Punta kaq: 

Yumbay ollqokuna, warmikuna pullalla kashun leyninchiqkunawan. Manam ni 
pipapis kriyadunchu kanchiqllapa. Suqninchiq, suqninchiq atinchiqllapa yuyayta 
"imam alii, imam mana allichu" nishpa. Chayshina kaptin, shumaqta 
tiyashunllapa suq ayllushinalla. 

2. Ishkay kaq: 

Kay niykashqayllapaqam yumbay runakunapaq; tukuy kastakunapaq, imalaya 
kaqpaqpis, ollqopaq, warmipaq, yumbay laya rimaqkunapaq, ima laya 
lutrinayuqpaqpis; kapuqkunapaqpis, mana nimayoqpaqpis ima laya partiduta 
sigiqkunapaqpis, tukuy pipaqmi kayqa. 

Kay nishqaykunaqam yumbay laya llaqtakunapaqpis: yumbay nasyungunapaq, 
yumbay prubinsyapaqpis. 

3. Kimsa kaq: 

Yumbay runa, warmikunapis dirichuyuqmi shumaqta kawsanan kay pachapi. 
Atinllapapismi kriyiyta paykuna munashqambi. Chaymi yumbay runakuna 
dirichuyuq ama qesachadu kanambaqllapa. 

4.Ch'usku kaq: 



Mananam kanqachu kriyaduqa. Manam atinchiqchu randiyta ni randikuyta runa 
masinchiqta animaltashina. 

5. Pichqa (sinku) kaq: 

Manam pipis dirichuyuqchu runa masinda suq lastimata qesachanambaq, imata 
rurashpa. 

6. Suqta (sayis) kaq: 

Yumbay runakunam dirchuyua kay leykunarayku. Kay leykunata kasushun ama 
pitapis danachinanchiq. 

7. Qanch'is (syiti) kaq: 

Kay leykunaqam yumbaypaq. Chayri mana allichu kamachikuqkuna 
yanapanambaq kapuqkunatalla, pwidiqkunatalla. Yumbaytar chay 
awturidarkunaqa yanapanqallapa kapuq mana kapuqtapis. Ama akranqachu 
paykuna munashqanda. 

8. Pusaq (uchu) kaq: 

Yumbay runakuna, warmikunapis atinllapa dimandayta pitapis, mana allita 
tukuptinllapa. Juyiskunaqa yumbay llaqta masingunata washanqallapa ama 
ultrajanan chay uchayuq runakunaqa. 

9. Isqon (nwibi) kaq: 

Awturidarkuna mana surqoshpa juyismanda suq ordindaqa, manam atinllapachu 
karsilayta ni wichukuyta nasyunninmanda suq runataqa. 

10. Ch'unga (dyis) kaq: 



Yumbay runakuna, warmikuna dirichuyuq kanchiq allin juyisniyuq kananchiq. 
Chayjuyiskunaqa allita uyashpa, shumaqta justisyata ruranqa; ama 
suqpaqllachu kanqa. Ashwanri yumbaypaq kanqa. 

11. Ch'unga suqniyuq (unsi) kaq: 

1 . Suq dimandadu runapaqqa, juyiskunaqa ama dasqa yuyanqachu 
"uchayuqmi kay runaqa", nishpaqa. Puntataqa allitaraq rikanqallapa yach 
'anambaq "^uchayuqchu ichu mana?" nishpa. Chaymandaqa uchayuq 
kaptinqa, yach'ashpa allita, imatapis ruranqallapa. 

2. Mushuq leyta rurashpaqam mana kasuqkunataqa atinchiq kastigayta. 
Chay mushuq ley kaptimbis manam kanchu dirichu kastigananchiqpaq 
runakunata unay tyimpupi mana kasukushpa tiyashqambaq, chay ley 
manaraq kashqanrayku chay tyimpupi. Chayshinallam mushuq 
kastigukunapis balin mushuq prisupaqila. Manam balinchu chay runa 
unaykunapi ima maluta rurashqanbaqqa. 

12. Ch'unga ishkayniyuq (dusi) kaq: 

Manam pipis mitikunqachu suq runapa wasinman ni ayllungunaman, ni kartanda 
kich'anqachu, dwihun mana munaptinqa. Ama nishumbischu suqkunata: "chay 
runaqami mainatural" nishpaqa. 

13. Ch'unga kimsayuq (trisi) kaq: 

1 . Yumbay runakunam dirichuyuq purinambaq chay maykunata may 
munashqanda. Chaymi atin tiyayta may llaqtakunapipis. 

2. Suq runa munashpa, atin lloqshiyta nasyunninmanda maytapis rinambaq. 
Chayshinallami atin kutimuyta chay nasyunninman. 

14. Ch'unga ch'uskuyuq (katursi) kaq: 



1. Qesachawaptinchiq kamachikuqkuna nasyunninchiqpi dirichuyuqmi 
kanchiq maskananchiq suq nasyunda, chaypi shumaqta tiyananchiq. 

2. Mana allita tukuptinchiq, manana dirichuyuqchu kanchiq mitikananchiq 
suq nasyunman washakananchiq kastigunchiqmandaqa. 

15. Ch'unga pichqayuq (kinsi) kaq: 

1 . Yumbay runakuna tukuy warmikuna dirichuyuq nasyunniyuq kanambaq. 
Peruwanukunata ama yanqa ninqallapachu: "Mananam peruwanuchu 
kangi" nishpaqa. Dirichuyuqpismi nasyunninmanda lloqshinambaq. 

2. Manam atinllapachu nigayta kambyanambaq nasyunninda. 

16. Ch'unga suqtayuq (dyisisayis) kaq: 

1. Yumbay kasta ichu lutrinayuq runa, warmi, ch'ayashpa idarninman 
atinliapa kasarayta paykuna mayqan munashqanwan ruranambaq suq 
aylluta. Oliqo, warmi, kasarashpa, akrakashpa chayshinallam dirichuyuq. 

2. Manam pipis amalas suqkunata kasarachinanqachu. Suq runa warmiwan 
paykuna kikin munashpa, kasaranqallapa. 

3. Ayllunchiqkuna ancha balin. Chaymi awturidarkuna yanapanqa 
imashinapis pullan shumaqta, kawsanambaq. 

17. Ch'unga qanch'isniyuq (dyisisyiti) kaq: 

1. Yumbay runam dirichuyuq ch'akrayuq, imayuq kananchiqpaqllapa. 
Sapalanlia manaqa suqkunawan ch'akrayuqqa atinchiq kayta. 

2. Manam pipis yanqa qoch'ikunqachu suq runapa imandaqa. 

18. Ch'unga pusaqniyuq (dyisyocho) kaq: 

Yumbay runa atin yuyayta, kryiyta munashqambi. Chayrayku atin akrayta 
munashqan lutrinata. Munashpaqa atimbismi kambyayta lutrinandaqa. 



Chayshinam atin lutrinambaq rimayta, yach 'achikuyta kikin wasimbi manaqapis 
maypipis. Chayshinam atimbis adurayta Dyusninda may munashqambi. 

19. Ch'unga isqonniyuq (dyisinwibi) kaq: 

Yumbay runakuna atin yuyayta munashqanda. Atin parlayta yuyashqanda. 
Manam pipis pihchinqachu chay runakunata yuyashqanda rimaptin. 
Dirichuyuqpismi runakuna yach'anambaq yumbay nutisyakunata. 

20. Ishkay ch'unga (beynti) kaq: 

1 . Yumbay runakuna shumaqta mana maqanakushpachu atin tandakayta 
suqkunawan. 

2. Manam pitapis atinchiqchu kamachiyta amalas tandakanan suqkunawan. 

21. Ishkay ch'unga suqniyuq (beynti uno) kaq: 

1. Runapis, warmipis dirichuyuqmi karguyuq kanambaq llaqta masinguna 
akraptin. Paypis atin akrayta suqkunata karguyuq kanambaq. 

2. Yumbay runakuna, warmikunam pulla dirichuyuq parlanambaqllapa 
kamachikuqningunawan. Chay kamachikuqkunaqa ama 
suqkunapaqllachu kanqa. Ashwan yumbay llaqta masingunapaq pullapaq 
kanqa. 

3. Yumbay nasyumba gubyirnun kamachikunqa, llaqta masinguna munaptin 
kamachikunambaq. Chayri llaqta masinguna pakashpa ruranqa 
butasyunda, allita akrananllapa kamachikuqninda. 

22. Ishkay ch'unga ishkayniyuq (beynti dos): 

Yumbay gubyirnukuna yanapanqa mana nimayuq llaqta masingunata, amana 
padisinambaqilapa, mas allita mantyinikanambaqllpa imata rurashpa. 

23. Ishkay ch'unga kimsayuq (beynti tres): 



1. Dirichuyuqmi yumbay runakuna imata ruranambaq. Atimbismi munashqan 
trabajuta maskayta. Kapatasninguna shumaqta rikanqa ama wanunan, 
ama padisinan qeshyaywan chay trabajupi. Manam kanchu dirichu 
yanqaqa paykunataqa wichukunambaq chay trabajunmanda. 

2. Yumbay runakuna pullan ruraq suq trabajupilla dirichuyuqmi pullalla 
ch'askinan pagunda. Manam allichu wakin achkata ch'askinambaq, 
wakinnataq ashlitatalla ch'askinambaqllapa. 

3. Yumbay trabajadurmi dirichuyuq ch'askinan qellayta aypanan 
kawsanambaq, ama padisinan mana nimayuq kashpa. Mana aypaptin 
paypaq, ayllumbaq, gubyirnun yanapanqa imashinapis. 

4. Yumbay runam dirichuyuq tandakanan sindikatuwan, chayshina 
washakanambaqllapa. 

24. Ishkay ch'unga ch'uskuyuq (beynti kwatro): 

Dirichuyuqmi yumbay runakuna samanambaq. Manam allichu qanch 'is (syiti) 
yumbay diyasninda trabaj anambaq. Atinllapapismi samayta bakasyunnimbi 
ganashpa. 

25. Ishkay ch'unga pichqayuq (beynti sinko): 

1. Suq trabajaq runata pagaranqallpa atinambaq randiyta mikunanda, 
trapunda, kamanda, ambinda paypaq, ayllumbaqpis. Dirichuyuqpismi 
qeshyashpa choqrikashpa qellayta surqonambaq Siguro Sosyalmanda. 

2. Ukuyuq warmikuna, yumbay wambritukunapismi dirichuyuq 
ch'askinambaq Siguro Sosyalmanda ancha mana nimayuq kashpa, 
taytanguna kasadu kaptin, mana kasaduchu kaptimbis. 

26. Ishkay ch'unga suqtayuq (beynti sayis): 

1. Yumbay runakuna warmikuna dirichuyuq yach'akunan iskwilapi primaryata 
ushyanangaman mana pagarakushpachu. Alii kanman sekundaryatapis 



chayshinalla ushyanambaq. Yumbay wambrakuna yach'akunqallapa 
iskwilapi. Yumbay ancha allita yach'akuqkuna, pubri kashpapis, kapuq 
kashpapis dirichuyuqmi yaykunan unibersidaman. 

2. Iskwilapi yach'akunqa allita yuyanambaq, shumaqta tiyanambaq llaqta 
masingunawan, suq llaqtamanda kaqkunawan, suq lutrinayuqkunawan, 
yumbay nasyunmanda runakunawambis. Chayshinami yach'akunqallapa 
yanapanan Tandadu Nasyungunata ama pilyashpachu yumbay 
nasyunguna shumaqta kawsanambaqllapa. 

3. Taytanguna akranqa ima laya munashqan iskwilata, chaypi wambranguna 
yach'akunambaq. 

27. Ishkay ch'unga qanch'isniyuq (beynti syete): 

1 . Yumbay runakuna dirichuyuq llaqtamba kustumbringunata yach 
'akunambaq. Kaptin llaqtambi biblyutika, atin liyiyta librungunata. Wakin 
runakuna yach'akushpa imata rurayta, yach'achinqa llaqta 
masingunatapis, chay suqkunapis yach'akunambaq. 

2. Chay punta imata ruraq runaqam dirichuyuq rurashqanda randikushpa, 
gananambaq. Manam allichu paypa rurashqanda suqkuna kupyashpa 
randikunambaq. 

28. Ishkay ch'unga pusaqniyuq (beynti ocho): 

Yumbay nasyungunapa gubyirnun awturidamindin kasunqa yumbay kay iskibridu 
dirichukunata, yumbay llaqta masinguna shumaqta kawsanambaq. 

29. Ishkay ch'unga isqonniyuq (beynti nwibi): 

1 . Yumbay runakuna yanapanqa chay may tiyashqan llaqtanda. Chayshina 
ubligasyunninda rurashpa, shumaqta atinllapa kawsayta. 

2. Yumbay runakuna atinllapa rurayta munashqanllapata, alii kaptin, mana 
dahachiptin suqkunata. 



3. Kay dirichukunaqa mana kuntranqachu Tandadu Nasyungunapa 
leyningunataqa. 

30. Kimsa ch'unga (treynta): 

Kay dirichukunata liyishpa, ama ni suq gubyimu, ni pipis yach'achikunqachu 
paylla munashqandaqa, qoch'inambaq llaqta masingunapa dirichungunata. 



